UBERA ARANZETA (EH Bildu, 2013-04-18):
EH Bilduk gai honekin zerbait erakutsi baldin badu da koherentzia. Koherentzia hasiera-hasieratik.
Lehen esan dut eta berresten naiz, esan genuen ez ginela izendapenen kontuan sartuko izendapenen borrokan sartuko eta gure koherentzia, gure lana, gure lehentasuna BioCruces ikerkuntza Institutoarentzat bere oraina eta bere etorkizuna bermatzeko.
Horregatik, egin duguna da etxeko lanak eman Gobernuarekin, que por cierto, zuek jartzen dizkiozuen etxeko lan berdin- berdinak zeren eta esango didazue zein desberdintasun dagoen zuen erdibidekoan eta gurean. Esplikatuko didazue zein den desberdintasuna?
Desberdintasun bakarra da zuenean "instáis a emprender acciones necesarias para restaurar el equipo de dirección científica que ha diseñado el proyecto científico de BioCruces". Hori da desberdintasun bakarra, beste guztia berdin- berdina da. Orduan, zer esaten ari zarete? Gauzak argi eta garbi daude.
Eta gu ez gara, beste batzuek bezala, soilik begiratzen dutenak norekin sinatzen duten edukiak begiratu gabe. El ladrón cree que todos son de su condición. Ez, gu ez gara horrelakoak. Guk edukiekin ezkontzen gara, edukiekin eta proiektuekin. Guk ez daukagu inori ipurdia salbatu beharrik, guk ez daukagu zertan Gobernu hau babestu beharrik. Guk proiektuak eta herritarrak babesten ditugu eta edukien inguruan lan egiten dugu.
Horregatik, guk ez daukagu arazorik ez dakit nork proposatzen duena bozkatzeko, sinatzeko beste batzuek duzuena. Eta gaurkoan gure helburua izan da BioCruceseko Institutoaren ikerkuntzaren aldeko pronuntziamendua lortzea Legebiltzarretik gure konpromezua ikerlariekin dagoelako, ikerlariekin eta proiektuekin.
Eta gure konpromezua horiekin dagoelako eskatu genuen, guri gauzak argi gustatzen zaizkigulako, kontrastatzea gustatzen zaigulako eskatu genuen bai sailburuaren eta bai orain arte izan diren arduradunen agerraldiak. Guztienak, guri mundu guztia iritzi desberdinetako mundu guztia entzutea gustatzen zaigulako, kontrastatzea eta horren ondoren erabakiak hartzea.
Ekibokatu egin garela? Agian, baina guk argi daukagu gaur lortuko dugu konpromezu bat Parlamentu honena, Gobernuaren aldetik ere, konpromezu bat BioCrucesen alde lan egiteko urte honetan eta gu horren atzean egongo gara. Jarraipen estua egingo dugu eta zorrotza. Eta ez badu betetzen kontuak eskatuko dizkiogu, gauza guztiekin egiten dugun bezala. Horrela lan egiten dugu, hori da gure lan eredua. Beraz, gure koherentzia hor.
Hemen asko hitz egin da eraikinaz eta guztiok dakigu, eta guk zalantzarik gabe eraikinari garrantzia handia ematen diogu baina akreditazioa lortzeko metro karratuak direla eta ez eraikina. Orduan, ondo legoke guztiok BioCrucesetik bisitatxo bat egingo bagenu eta ikusiko bagenu zein den egoera, hemen jartzen duzuen puntuen inguruan gauzak nola aurkitzen diren.
Guk dakigunez, hitzarmena eta elkarlana Euskal Herriko Unibertsitatearekin eta Institutoarekin ez dago moztuta, eta gaur ere jaso dugu. Animalarioa nola dagoen ez dakit dakizuen. Ondo legoke ere ikustea. Gero sala blanca ere deiturikoa, terapien hori.
Iruditzen zait guztiok gaude honen alde, guztiok nahi ditugu bitarteko egokiak baina ikusi behar ditugu nola dauden, nola jarri behar ditugun, eta horretarako gobernu honek jarri beharko ditu bitarteko guztiak erantzukizun osoz. Eta gu hor atzean egongo gara.
Horregatik, inork ez dezala zalantzarik izan gaur hemen onartzen dena zeren eta promozionamendua oso argia da eta ez dauka inolako desberdintasunik Alderdi Popularrak, UPyDk eta PSOEk eskatzen zuenarekin. Azaldu dut zein den desberdintasun bakarra.